Kedkar û karkarê ke semedê pîrozkerdişê 1ê Gulane Roşanê Karkeran verê xo da Meydanê Taksîmî raştê hêrişê polîsan ameyî. Hêrişê polîsan de tewr tay 220 kesî ameyî destbendkerdene.
Çalakwanê ke ameyî destbendkerdene ameyî berdene Mudurîya Asayîşî ya Vatanî.
Hetê bînî ra qezaya Ortahîsarî ya Trabzonî de zî polîsan hêrişê endamanê Halkevî û Kolektîfanê Wendekaran kerd, 12 kesî destbend kerdî.
